Avecra

Avecra Oy (vuosina 1977–1991 Liikenneravintolat Oy) on VR-Yhtymän omistama ravintolapalveluja junissa ja rautatieasemilla tarjoava yritys.http://www.avecra.fi/avecra-oy/  Junissa Avecra hoitaa ravintolavaunujen palveluita ja InterCity-junissa kiertäviä myyntikärryjä. Asemilla Avecra hoitaa asemaravintoloiden palveluja. Sittemmin Rail Gourmet oli ostanut VR:ltä 40 % osuuden Avecran toiminnasta, jolloin Avecra Oy oli VR Yhtymän ja Rail Gourmet Groupin yhdessä omistama ravintolayhtiö.

VR Group ja Rail Gourmet Group ovat 23. toukokuuta 2017 sopineet osakekaupasta, jolla brittiläinen junacatering-yhtiö myy 40 prosentin omistusosuutensa VR:lle.

 Ravintolavaunut 
pienoiskuva|Ravintolavaunu Oulun rautatieasemalla joulukuussa 2019.
pienoiskuva|Sisäkuva ravintolavaunusta heinäkuuussa 2015.
Avecra hoitaa junissa ravintolavaunupalveluja. Avecra ja VR uudistivat ja yhtenäistivät ravintolavaunujen ilmeen vuosina 2017–2019, jolloin aiemmat Prego-, Duetto-, Bistro- ja Kultainen Kulkuri -nimiset ravintolat muutettiin nimikkeen ”RavintoLaVaunu” alle. Ennen vuotta 2017 eri junatyyppien ravintolavaunuilla oli oma ilmeensä. Pendolinojen ravintola oli italialaistyyppinen ja sisämaan pikajunissa ravintola oli sisustukseltaan ja valikoimaltaan retrohenkinen ja korostetun 1970-lukulainen. 

Junaravintoloiden tyypilliset ruoka-annokset ovat lihapullat, lohikeitto, pasta, voileivät ja  täytetyt patongit.

Avecra ilmoitti vaihtavansa pakkausmateriaalin ruoissaan ympäristöystävällisempään Woodly-materiaaliin vuoden 2022 lopussa.

Joissakin InterCity-junissa on vuonna 2014 avattu kaksikerroksinen ravintolavaunu, jonka yläkerroksen pöytiin vaadittiin paikkalippu. Ravintolavaunuttomissa InterCity-junissa kiertää usein myyntikärry, jonka tuotevalikoimassa on muun muassa kahvia, leipiä, viiniä, olutta ja makeisia. Myyntikärryllisissä junissa anniskelualueena ovat poikkeuksellisesti kaikki junavaunut. Normaalisti anniskelualue rajoituu ravintolavaunuun. Ekstra-luokassa on myös kahvilapiste, jonka tarjoilu on rajattomasti tarjolla Ekstra-luokan lipulla.

 Asemaravintolat 
Avecra vastaa seuraavista rautatieasemien ravintolapalveluista (joulukuun 2019 tilanne):

 Helsingin päärautatieasemalla Aseman wursti, Baguette&Co., Hesburger, Minuuttibaari, Ooster, Pullman Bar&Lounge, Robert’s Coffee ja Stop@Station
 Tikkurilan rautatieaseman Dixi-kauppakeskuksessa Robert's Coffee ja Stop@Station
 Keravan rautatieaseman Kellobaari
 Turun päärautatieaseman Baguette&Co
 Tampereen rautatieaseman Robert's Coffee.

 Lähteet 

 Aiheesta muualla 
Avecran sivusto 
VR:n tiedot ravintolavaunuista 

Luokka:Suomalaiset ravintolaketjut
Luokka:VR-Yhtymä